[{"text_idx": "#000000", "text": "Newid Hinsawdd a Threftadaeth yr Arfordir"}, {"text_idx": "#000001", "text": "\u201cMae\u2019r hinsawdd fyd-eang yn cynhesu: mae rhewlifoedd yn dadmer ac mae lefel y mo\u0302r yn codi.\u201d"}, {"text_idx": "#000002", "text": "Mae prosiect CHERISH yn di\u0302m o archeolegwyr, daearyddwyr a daearegwyr sy\u2019n astudio effeithiau newid yn yr hinsawdd ar dreftadaeth arfordirol a morol yng Nghymru ac Iwerddon."}, {"text_idx": "#000003", "text": "Mae\u2019r arddangosfa hon yn STORIEL yn dangos y gwaith a fu ar safleoedd arfordirol yng Nghymru o Sir Benfro i Ynys Mo\u0302n. O ddiddordeb lleol mae astudiaethau ym mryngaer a\u2019r dirwedd ehangach yn Ninas Dinlle, mannau pererindodau ar ynysoedd pellennig Gwynedd a Mo\u0302n, llongddrylliadau ger Abersoch a thwyni tywod yn Aberffraw."}, {"text_idx": "#000004", "text": "O\u2019r awyr, ar ymyl yr arfordir ac o dan y tonnau maent yn defnyddio technolegau diweddaraf megis awyrennau, dro\u0302n a radar i gynnal gwaith ymchwil. Maent yn monitro newid diweddar a hirdymor er mwyn datgelu effeithiau\u2019r tywydd a\u2019r hinsawdd ar ein treftadaeth ddiwylliannol gyfoethog, a hynny yn y gorffennol a\u2019r presennol."}, {"text_idx": "#000006", "text": "Efallai byddai gennych ddiddordeb yn"}, {"text_idx": "#000008", "text": "Detholiad o ddodrefn, yn bennaf o Ynysgain Uchaf ger Cricieth, ag eitemau cysylltiol o gasgliad Storiel. Cymynroddwyd eitemau Ynysgain gan Dorothea Pughe-Jones, yr olaf yn ei llinach ers y 1630au i fyw yno. Gwelir cymysgfa o ddodrefn derw traddodiadol sy\u2019n nodweddiadol o nifer o ffermdai'r ardal a rhai darnau o ddylanwad arddull Ewropeaidd. Cyfle i weld eitemau nad ydynt yn arferol ar arddangos."}, {"text_idx": "#000009", "text": "Casgliad o ffoto-destunau o gyfnod clo 2021 yn cynnig rhai agweddu sardonig/eironig/dystopaidd ar ddelweddau a gymerwyd o ddiwylliant poblogaidd, teledu a bywyd y ddinas. Gyda bygythiadau tywyll i\u2019n dyfodol a\u2019n bodolaeth fel rhywogaeth, mae\u2019r delweddau hyn yn cynnig symptomau o\u2019n cyfyng-gyngor."}, {"text_idx": "#000010", "text": "Rhowch eich enw i dderbyn cylchlythyr Storiel er mwyn cael gwybod ymlaen llaw am arddangosfeydd, a derbyn cynigion arbennig a\u2019r newyddion diweddaraf"}]